paragraph_text: Kritika ateizma, kritika koncepata, valjanosti ili odjeka ateizma, uključujući pridružene političke i socijalne implikacije. Kritike obuhvaćaju argumente zasnovane na teističkim pozicijama, argumente koji se tiču morala ili onoga što se smatra učincima ateizma na pojedinca, ili pretpostavkama, znanstvenima ili inima, koje podupiru ateizam. Kritiku ateizma komplicira činjenica da postoji mnogo definicija i koncepata ateizma (i malo konsenzusa među ateistima), uključujući praktični ateizam, teorijski ateizam, negativni i pozitivni ateizam, implicitni i eksplicitni ateizam, jaki i slabi ateizam, s kritičarima koji ne specificiraju uvijek podskup ateizma koji se kritizira.